**ОПШТИНА ТОПОЛА**

**Предмет:** Достављање ИЗВЕШТАЈА о раду Општинског савета родитеља за школску 2020/2021. годину.

Поштовани,

Достављамо Вам Извештај о радуОпштинског савета родитеља за школску 2020/2021. годину.

У прилогу 29.09.2021. год.

- Извештај

На основу члана 121. Закона о основама система образовања и васпитања ( „Сл. Гласник РС“ , бр.88/17, 27/18- др. закон, 27/18 – др. закон, 10/19 и 6/20 ) и члана 3. Правилника о општинском савету родитеља ( „Сл. Гласник РС“ бр. 72/2018) Општинског савет родитеља Општине Топола доставља

**ИЗВЕШТАЈ**

о радуОпштинског савета родитеља за школску 2020/2021. годину

На првој седници одржаној 05.03.2021. године у просторијама Средње школе „Краљ Петар I“ у Тополи конституисан је Општински савет родитеља за школску 2020/21. годину. Седници је присуствовало пет именованих чланова и три директора школа ( СШ „Краљ Петар I“ Топола , ОШ „Карађорђе“ Топола и ОШ „Живко Томић“ Доња Шаторња ).

Новоформирани Општински савет родитеља једногласно је донео одлуку да **председник**Општинског савета родитеља за школску 2020/2021. годину буде**Јелена Јанковић**, из Винче представник родитеља Предшколске установе „Софија Ристић“ Топола, а за њеног **заменика** изабрана је **Слађана Јовановић** из Павловца, представник родитеља ОШ „Милан Благојевић“ Наталинци.

Општински савет родитеља формиран је са представницима родитеља свих основних школа са територије Општине Топола и представником родитеља средње школе са територије наше општине. Због тренутне епидемиолошке ситуације након прве конституитивне седнице и доношења плана рада овог тела нису се створили услови за организовањем непосредног састанка. Даљи састанци су се водили телефонским путем и сва питања су се решавала према приоритетима и актуелној епидемиолошкој ситуацији.

Усвојеним планом рада који се налази у прилогу овог извештаја чланови савета бавили су се превенцијом насиља, безбедношћу ученика у школама, уписом ученика завршних разреда у средње школе, промоцијом образовних профила које нуди наша средња школа, превоз ученика у друге суседне општине, оптерећеност родитеља финансијама чија су деца трећи и седми разред због куповине уџбеника и остало. Највише пажње посвећивало се тренутној епидемиолошкој ситуацији и превазилажењу потешкоћа током трајања онлајн наставе.

Сви чланови савета су сагласни да је стање безбедности ученика у школама било задовољавајуће. Константно је вршена сарадња са школским полицајцем, Бојаном Лазаревићем који покрива све наше школе у општини. Периодично је обавештаван о актуелној ситуацији. Посећивао је све школе и реализовао едукативне садржаје и сарађивао са школским Тимовима за заштиту ученика од дискриминације, насиља, злостављања и занемаривања. Све школе су имале стручно – педагошке посете од стране надлежног просветног саветника Школске управе Крагујевац. Члановима савета представљене су специфичности организације и реализације образовно – васпитног рада у тренутним околностима, како су се спроводилеепидемиолошке препоруке за спречавање ширења инфекције ковидом 19 и остале актуелне активности за потребе рада школа.

Локална заједница изашла је у сусрет за опремање дезинфекционим средствима и спровођење дезинфекције свих школских установа.

Координатор рада Општинског савета родитеља

Марија Обрадовић

директор, ОШ „Живко Томић“ Доња Шаторња